Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 526

6. BIZTONSÁGI FUNKCIÓT ELLÁTÓ PROGRAMOZHATÓ KÉSZÜLÉKEK, BERENDEZÉSEK ÉS RENDSZEREK ENGEDÉLYEZÉSE 6.1. ÁLTALÁNOS RENDELKEZÉSEK 6.001. Atomerõmûvekben biztonsági funkciót ellátó programozható eszközök, készülékek, berendezések és rendszerek (a továbbiakban: biztonsági programozható rendszerek) létesítése, telepítése, üzembe helyezése, üzemeltetése, módosítása, átalakítása, üzemen kívül helyezése, megszüntetése, továbbá a rendszerelemek (hardver és szoftver) fejlesztése és megfelelõség vizsgálata, hardver és szoftver elemek rendszerbe integrálása, a rendszer megfelelõség vizsgálata hatósági felügyelet mellett végezhetõ. 6.002. Biztonsági programozható rendszerek átalakításának minõsül a már üzembe helyezett berendezések esetén a hardver módosításokra a 4. fejezetben leírtakon túl a szoftver elemkészletének, tulajdonságainak és mûködési jellemzõinek, a szoftver által megvalósított funkciónak a megváltoztatása, biztonsági funkciók megvalósításában résztvevõ processzorok felhasználói programjának és mûködési paramétereinek módosítása, a berendezések vizsgálati módszereinek és a vizsgálatok eszközkészletének megváltoztatása, a processzorok kódjának megváltoztatására kidolgozott eljárások módosítása. 6.003. A 6.001. pont szerinti hatósági felügyelet engedélyezési eljárások és ellenõrzések végrehajtásával valósul meg. 6.004. Gyárilag beépített programmal (FIRMWARE) rendelkezõ eszközöket hardver eszközként kell kezelni az engedélyezési folyamat és a készülék teljes életciklusára vonatkozó követelmények szempontjából. 6.005. A biztonsági programozható rendszerek karbantartásának, hardver hibák javításának (a berendezés tulajdonságainak és jellemzõinek helyreállítása) és a javítással kapcsolatos tevékenységek végrehajtásának – a berendezés tervdokumentációja változatlansága, a hardverre vonatkozó mûszaki és minõsítési követelmények betartása melletti – felügyeletét a Hatóság ellenõrzés (dokumentáció felülvizsgálat) révén valósítja meg. 6.006. Új atomerõmû létesítésénél hatósági engedélyhez kötött tevékenységnek kell tekinteni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes